ઉનાળામાં પગમાં પરસેવો થાય અને જ્યારે તમે જૂતા ઉતારો ત્યારે માથું ફાડી નાખે તેવી દુર્ગંધ આવે છે. ઉનાળો હોય એટલે પગની સ્કિન ખરાબ ન થાય તેનું ધ્યાન રાખવુ પડતું હોય છે. તો વળી, બંધ શૂઝ પહેરવાથી ફરી એ જ દુર્ગંધની સમસ્યા ઉભી થાય છે. ઉપરથી પગમાં થતો પરસેવો માત્ર દુર્ગંધ નથી મારતો પણ સાથે એ ઇન્ફેક્શન કરે છે. જેનાથી પણ પગને બચાવવા જરૂરી છે. આ દુર્ગંધની મુસીબતથી તમે પણ પરેશાન છો તો આપના માટે કેટલીક એક્સપર્ટ ટીપ્સ છે. એક્સપર્ટ એટલે કારણ કે આ ટીપ્સ જાણીતી શૂ કંપનીઓના અનુભવી અધિકારીઓએ આપી છે. જાણીતી શૂ કંપનીના અનુભવી અધિકારીના કહેવા અનુસાર મુલાયમ ચામડાથી બનેલા જૂતા ઉનાળા માટે અનુકૂળ છે. કારણ કે તેમાં દૂર્ગંધ આવવી કે ઇન્ફેક્શન થઇ જવાની સંભાવના ઓછી છે. પણ એથલેટિક સેન્ડલ અને લોફર્સ ઉનાળા માટે સૌથી ઉત્તમ વિકલ્પ છે. કારણ કે તે પહેરવામાં હળવાફુલ હોય છે. ઉનાળામાં ભારે જૂતા નહીં પહેરવા જોઇએ કારણ કે હવાની અવરજવર વ્યવસ્થિત રીતે નથી થઇ શકતી. પણ લોફર્સમાં આસાનીથી હવાની અવરજવર રહે છે. જેથી લોફર્સ શ્રેષ્ઠ વિકલ્પ છે.